Legal Document

Category: 286

Text:
2. ΑΝΑΓΚ.ΝΟΜΟΣ υπ’ αριθ. 1014 της 29/31 Δεκ. 1937 (ΦΕΚ Α΄ 530)  Περί Κρατικού Εργοστασίου Αεροπλάνων. Άρθρ.1.-1.Από 1ης Ιαν. 1938 ληγούσης της μεταξύ του Ελληνικού Δημοσίου και της Αγγλικής Εταιρείας THE BLACKBURN AEROPLANE AND MOTOR Co LTD συμβάσεως, της κυρωθείσης δυνάμει του Νόμ. 5210, παύει η ισχύς του ανωτέρω Νόμου. 2.Το εν Παλαιώ Φαλήρω λειτουργούν Εργοστάσιον Αεροπλάνων, ανήκον κατά πλήρη κυριότητα εις το Ελληνικόν Δημόσιον, καθίσταται Μονάς της Βασιλικής Αεροπορίας, όργανον εκτελεστικόν της Τεχνικής Υπηρεσίας του Υπουργείου Αεροπορίας, ως προβλέπεται εν τω άρθρ. 14 του υπ’ αριθ. 167/ 1937 Α. Νόμου, με πλήρη χαρακτήρα οργανικής, διοικητικής και οικονομικής Μονάδος και υπό τον τίτλον «Κρατικόν Εργοστάσιον Αεροπλάνων».   3.Η παρά τω Εργοστασίω δυνάμει της ρηθείσης συμβάσεως υφισταμένη Κρατική Υπηρεσία Ελέγχου καταργείται από 1ης Ιαν. 1938. Άρθρ.2.-1.Το Κρατικόν Εργοστάσιον Αεροπλάνων, έχει ως προορισμόν την εις κατάστασιν πλήρους ενεργείας διατήρησιν και συμπλήρωσιν του υπάρχοντος εν υπηρεσία υλικού της Βασιλικής Αεροπορίας. Αναλαμβάνει τας προς τούτο απαιτουμένας γενικάς ή μερικάς επιθεωρήσεις και επισκευάς συντηρήσεως, την ανανέωσιν υλικού παλαιωθέντος, την αντικατάστασιν αχρηστευθέντος τοιούτου, την κατασκευήν νέου υλικού τύπων ευρισκομένων εν χρήσει παρά τη Βασιλική Αεροπορία ή και εντελώς νέου τοιούτου είτε επί τη βάσει κτηθέντος προνομίου είτε προνομίου είτε και πρωτοτύπου σχεδιάσεως. 2.Επίσης το Εργοστάσιον δύναται να αναλάβη την εκτέλεσιν εργασιών ξένων, συμφώνως προς ειδικάς συμβάσεις συναπτομένας κατόπιν γνωματεύσεως του Διοικητικού Συμβουλίου και εγκρίσεως του Υπουργού Αεροπορίας. «3)Παρέχεται το δικαίωμα εις τον Υπουργόν Αεροπορίας όπως, εγκρίνη την υπό του Κ.Ε.Α. εκτέλεσιν εργασιών, επιθεωρήσεων και επισκευών αεροπλάνων και αεροπορικών ειδών ανηκόντων εις Αερολέσχας της Ελλάδος, ως και την χορήγησιν αναγκαιούντων αυταίς αεροπορικών υλικών, επί ειδικώ ηλαττωμένω τιμολογίω ή και δωρεάν προς ενίσχυσιν του έργου αυτών. 4)Ενεργηθείσαι ήδη, κατόπιν αποφάσεως του Υπουργού Αεροπορίας, δωρεάν επισκευαί και χορηγήσεις υλικών εις την Β. Αερολέσχην της Ελλάδος θεωρούνται ως νομίμως γενόμεναι». Αι παρ. 3 και 4 προσετέθησαν δια του άρθρ. 1 Α.Ν. 1289/1938 (κατωτ. αριθ. 2α). Αι διατάξεις των παρ. 3 και 4 κατηργήθησαν δια του άρθρ. 2 παρ. 3 Ν.Δ. 1127/1972 (τόμ. 38Α σελ. 572,303) αν και εφ’ όσον αντίκεινται εις το Ν.Δ/μα τούτο. Άρθρ.3.-1.Το Κρατικόν Εργοστάσιον Αεροπλάνων διευθύνεται υπό ανωτέρου Αξιωματικού ιπταμένου ή τεχνικού της Βασιλικής Αεροπορίας. Περιλαμβάνει προσωπικόν Αξιωματι-     (Αντί της σελ. 55(α) Σελ. 55(β) Τεύχος 459-Σελ. 81 Κρατικό Εργοστάσιο Αεροπλάνων 38.Α.ζ.1-2   65 κών και οπλιτών ανήκον εις την δύναμιν αυτού και επί πλέον μόνιμον ή έκτακτον ιδιωτικόν προσωπικόν. 2.Η σύνθεσις του, εκ της οργανικής δυνάμεως των στελεχών της Βασιλικής Αεροπορίας, προερχομένου προσωπικού του Εργοστασίου καθορίζεται υπό πινάκων καταρτιζομένων υπό του Υπουργείου Αεροπορίας (Γ.Ε.Α.) και κυρουμένων δια Β.Δ/τος τη προτάσει του Υπουργού Αεροπορίας προκαλουμένου. 3.Τα περί μονίμου ιδιωτικού προσωπικού καθορισθήσονται δι’ ειδικού Νόμου. 4.Το έκτακτον ιδιωτικόν προσωπικόν του Εργοστασίου, αποτελούμενον εξ εκτάκτων υπαλλήλων, τεχνιτών και εργατών, είναι ανάλογον προς τας εκάστοτε ανάγκας αυτού και προσλαμβάνεται συμφώνως προς τα κατωτέρω και εν άρθρ.5 οριζόμενα, επί συμβάσει ωρισμένης προθεσμίας επί μηνιαίω μισθώ επί ημερομισθίω ή ωρομισθίω ή κατ’ αποκοπήν εκτελουμένης εργασίας. 5.Ο τρόπος της προσλήψεως και απολύσεως του εκτάκτου ιδιωτικού προσωπικού, τα προσόντα, δικαιώματα, απολαυαί, νοσήλεια και γενικώς η κατάστασις αυτού καθορισθήσονται, εντός των γενικών διατάξεων του παρόντος τη προτάσει του Διοικητικού Συμβουλίου βάσει κανονισμών κυρουμένων δια Β.Δ/τος υπό των Υπουργών Αεροπορίας, Οικονομικών και Εργασίας προκαλουμένου, και δια την εφαρμογήν του οποίου μεριμνά μόνον ο Υπουργός Αεροπορίας. 6.Ο Υπουργός της Αεροπορίας δύναται να προσλάβη επί συμβάσει προσυπογραφομένη και υπό του Υπουργού Οικονομικών, ως έκτακτον ειδικόν προσωπικόν Άγγλους τεχνικούς υπαλλήλους εκ των υπηρετούντων εις το Εργοστάσιον και ανηκόντων εις το προσωπικόν της Εταιρείας ΜΠΛΑΚΜΠΕΡΝ. Η διάρκεια της συμβάσεως ταύτης δεν δύναται να είναι ανωτέρα των τριών ετών, δύναται δε να ανανεούται αναλόγως των αναγκών του Εργοστασίου και κατόπιν προτάσεως του Διοικητικού Συμβουλίου αυτού. 7.Ο Υπουργός της Αεροπορίας δύναται επίσης να προσλαμβάνη επί συμβάσει προσυπογραφομένη και υπό του Υπουργού Οικονομικών κατόπιν προτάσεως του Διοικητικού Συμβουλίου ως έκτακτον ειδικόν προσωπικόν ειδικούς Μηχανικούς εκ της Αλλοδαπής δια χρόνον οριζόμενον αναλόγως του σκοπού δι’ ον προορίζονται. 8.Ο Υπουργός της Αεροπορίας δύναται επίσης να προσλάβη ως έκτακτον ιδιωτικόν προσωπικόν Έλληνας υπαλλήλους εκ των υπηρετούντων εν τω Εργοστασίω και ανηκόντων εις το προσωπικόν της Εταιρείας ΜΠΛΑΚΜΠΕΡΝ. Άρθρ.4.-1.Ως όργανα Διοικήσεως του Εργοστασίου Αεροπλάνων συνιστώνται: Το Διοικητικόν Συμβούλιον. Η Γενική Διεύθυνσις. Ως όργανα δε Εκτελεστικά: Η Τεχνική Διεύθυνσις. Η Διεύθυνσις Επιμελητείας. 2.Εφ’ όσον ήθελε προκύψει ανάγκη ο Υπουργός της Αεροπορίας δύναται να συστήση δια το Κ.Ε.Α. ίδιον Ελεγκτήριον Δαπανών και Υλικού ούτινος ο Διευθυντής ανώτερος Αξιωματικός Επιμελητείας θα ενεργή τα καθήκοντα   Σελ. 56(β) Τεύχος 459-Σελ. 82 Δευτερεύοντος Διατάκτου ως και τον προληπτικόν έλεγχον επί των προμηθειών και της αναλήψεως των δαπανών εν γένει του Κ.Ε.Α. ενδεχομένως δε και την εκκαθάρισιν των λογαριασμών των δημοσίων υπολόγων εκ Διαχειρίσεως πάσης φύσεως υλικού του Κ.Ε.Α. Το αναγκαιούν προσωπικόν δια την λειτουργίαν της υπηρεσίας των ανωτέρω Διευθύνσεων και Υπηρεσιών καθορίζεται δια των πινάκων της συνθέσεως του Υπουργείου Αεροπορίας και του κανονισμού εσωτερικής λειτουργίας του Κ.Ε.Α. Άρθρ.5.-1.Το Διοικητικόν Συμβούλιον του Κρατικού Εργοστασίου Αεροπλάνων έχει αποστολήν να εξασφαλίζη την εκπλήρωσιν του αντικειμενικού σκοπού αυτού, ως ούτος ορίζεται εν άρθρ. 2 του παρόντος, εντός του πλαισίου του διαγραφομένου υπό των διατάξεων του παρόντος, των υπό του προϋπολογισμού παρεχομένων μέσων και κατά τας αποφάσεις και εντολάς του Υπουργού της Αεροπορίας. Επί πλέον αφορά την κανονικήν και νόμιμον διεξαγωγήν των εργασιών και την αρτίαν εν γένει λειτουργίαν του δια της Γενικής Διευθύνσεως, εις την άσκησιν των καθηκόντων της οποίας δεν υπεισέρχεται. 2.Προς εξασφάλισιν της γενικής του ταύτης αποστολής το Διοικητικόν Συμβούλιον έχει την κάτωθι αρμοδιότητα: Καταρτίζει το λεπτομερές πρόγραμμα των εκτελεστέων κατά το διάστημα της οικονομικής χρήσεως εργασιών υπό του Εργοστασίου κατανέμον τας προς τούτο προβλεπομένας δαπάνας αντιστοίχως. Προβλέπει, επί τη βάσει του προγράμματος τούτου, τας αναγκαιούσας ποσότητας υλικού, ων λαμβάνει μέτρα ίνα εξασφαλίση την προμήθειαν. Διευθύνει την κατάστασιν του μονίμου ιδιωτικού προσωπικού ως και την κίνησιν του εκτάκτου ιδιωτικού προσωπικού του Εργοστασίου, ρυθμίζον τας προσλήψεις και απολύσεις του εκτάκτου τούτου προσωπικού κατά τον μεθοδικώτερον τρόπον δια την καλλιτέραν και οικονομικωτέραν απόδοσιν. Γνωμοδοτεί επί του τρόπου της ενεργείας των προμηθειών πάσης φύσεως εργολαβιών εκτελέσεως έργων και εργασιών του Κ.Ε.Α. και προτείνει ή αποφασίζει την κατακύρωσιν αυτών εντός των κειμένων διατάξεων περί προμηθειών Αεροπορικής Υπηρεσίας, ως αύται τροποποιούνται υπό του παρόντος Νόμου. Εποπτεύει εις την διάθεσιν και διαχείρισιν της παγίας προκαταβολής του Κ.Ε.Α. Επιλαμβάνεται και γνωματεύει επί παντός θέματος αφορώντος το Κρατικόν Εργοστάσιον Αεροπλάνων τιθεμένου υπ’ όψει αυτού υπό του Υπουργού Αεροπορίας.      38.Α.ζ.2 Κρατικό Εργοστάσιο Αεροπλάνων   66 3.Το Συμβούλιον αποτελείται εκ των κάτωθι επτά τακτικών Συμβούλων οριζομένων δια Β.Δ/τος προκαλουμένου υπό του Υπουργού Αεροπορίας. «Ενός των Αρχηγών των Αρχηγείων της Β.Α., ως Προέδρου». Τα εντός « » ετροποποιήθησαν ως άνω δια της παρ. 4 Νόμ. 2882/1954. Ενός Νομικού Συμβούλου Υπουργείου. Του Γενικού Διευθυντού του Εργοστασίου. Ενός των Διευθυντών ή ανωτέρων υπαλλήλων της Διευθύνσεως Βιομηχανίας του Υπουργείου Εθνικής Οικονομίας. Ενός Ανωτέρου Αξιωματικού Επιμελητείας Αεροπορίας. Ενός Ανωτέρου Δημοσίου Οικονομικού Υπαλλήλου υποδεικνυομένου υπό του Υπουργού Οικονομικών. Ενός Μηχανολόγου Καθηγητού του Εθνικού Μετσοβίου Πολυτεχνείου. 4.Ισάριθμα αναπληρωματικά μέλη, της αυτής ή παραπλησίας ιδιότητος των τακτικών Συμβούλων ορίζονται δι’ αποφάσεως του Υπουργού Αεροπορίας. 5.Ως Γραμματεύς του Συμβουλίου διορίζεται εις των μονίμων ιδιωτικών υπαλλήλων του Κ.Ε.Α. ή εις κατώτερος Αξιωματικός της Αεροπορίας δι’ αποφάσεως του Υπουργού Αεροπορίας. 6.Πάσαι αι αποφάσεις του Συμβουλίου υπόκεινται εις την έγκρισιν του Υπουργού Αεροπορίας υποβαλλομένων αυτώ των πρακτικών των συνεδριάσεών του. Εάν μετά παρέλευσιν 10 ημερών από της ημερομηνίας υποβολής του πρακτικού ο Υπουργός δεν εκφέρη την επ’ αυτού απόφασίν του, αι αποφάσεις αύται θεωρούνται εγκεκριμέναι και είναι εκτελεσταί. 7.Το Συμβούλιον συνεδριάζει εν τη έδρα του Εργοστασίου τακτικώς μεν άπαξ της εβδομάδος εκτάκτως δε εντολή του Υπουργού, αποφάσει του Προέδρου αυτού ή τη προτάσει δύο των μελών αυτού, θεωρείται δε ευρισκόμενον εν απαρτία παρόντων τουλάχιστον πέντε εκ των μελών του, αι δε αποφάσεις του λαμβάνονται κατά πλειοψηφίαν. 8.Εις τα μέλη του Συμβουλίου τακτικά και αναπληρωματικά παρέχεται αποζημίωσις δραχ. 200 κατά συνεδρίασιν εις ην λαμβάνουσι μέρος μη δυναμένη να υπερβή τας δραχ. 1000 κατά μήνα δι’ έκαστον, εις δε τον Γραμματέα δραχ. 100 τοιαύτη κατά συνεδρίασιν μη υπερβαίνουσα τας δραχ. 500 μηνιαίως. 9.Τα του τρόπου διεξαγωγής των εργασιών του Συμβουλίου, τρόπου εκτελέσεως των αποφάσεων αυτού και λοιπαί λεπτομέρειαι καθορισθήσονται δια του κανονισμού εσωτερικής λειτουργίας του Εργοστασίου. Το Διοικητικόν Συμβούλιον Κρατικού Εργοστασίου Αεροπλάνων διετηρήθη υπό την αυτήν σύνθεσιν και αρμοδιότητα δια της παρ. 1 άρθρ. 1 Β.Δ. 391/1965 (ανωτ. σελ. 14,01).    Άρθρ.6.-Η Γενική Διεύθυνσις ανατίθεται εις ένα ανώτερον ιπτάμενον ή τεχνικόν Αξιωματικόν της Αεροπορίας, έχοντα βαθμόν Σμηνάρχου ή Αντισμηνάρχου. Ούτος έχει άπαντα τα καθήκοντα και τα δικαιώματα Διοικητού αυτοτελούς Μονάδος, εξασκεί δε ταύτα συμφώνως προς τον Γενικόν Κανονισμόν Υπηρεσίας εν τω Εσωτερικώ των Μονάδων και Καταστημάτων της Πολεμικής Αεροπορίας και συμφώνως προς τον Κανονισμόν Εσωτερικής Λειτουργίας του Εργοστασίου. Άρθρ.7.-1.Δια την πληρωμήν των δαπανών του Εργοστασίου, ήτοι προμηθειών εν γένει, εργολαβιών, εκτελέσεως έργων και εργασιών, ασφαλίστρων, αποδοχών μονίμου εκτάκτου και ειδικού ιδιωτικού προσωπικού εν γένει, αποζημιώσεως Διοικητικού Συμβουλίου, οδοιπορικών ιδιωτικού προσωπικού και μεταφορικών υλικού του Κ.Ε.Α. αναγράφεται ειδική πίστωσις εν τω προϋπολογισμώ του Υπουργείου Αεροπορίας υπό ίδιον Κεφάλαιον, κατανεμομένη εις ειδικά άρθρα. Αι λοιπαί δαπάναι του Κ.Ε.Α. καταλογίζονται εις βάρος των οικείων πιστώσεων του Προϋπολογισμού Υ.Α. 2.Τρία δωδεκατημόρια του συνόλου της αναφερομένης ως άνω πιστώσεως κατ’ οικονομικόν έτος, θα χορηγήται ως παγία προκαταβολή του Κ.Ε.Α. 3.Η διάθεσις της παγίας προκαταβολής δια την πληρωμήν των πάσης φύσεως δαπανών του Κ.Ε.Α. θα ενεργήται κατόπιν αποφάσεων του Διοικητικού Συμβουλίου ή του Γενικού Διευθυντού δεόντως εξουσιοδοτημένου, η διαχείρισις αυτής θα εκτελήται κατά τας υπαρχούσας περί παγίας προκαταβολής διατάξεις, η δε ανανέωσις αυτής θα ενεργήται δια της εκδόσεως χρηματικών ενταλμάτων υπό του Δευτερεύοντος Διατάκτου κατά τα κεκανονισμένα και ειδικώτερον κατά τα εν τω κανονισμώ εσωτερικής λειτουργίας του Εργοστασίου, ορισθησόμενα. 4.Μέχρι της χορηγήσεως της ως άνω παγίας προκαταβολής, αι πάσης φύσεως δαπάναι του Κ.Ε.Α. θα ενεργώνται δι’ ενταλμάτων προπληρωμής αποδιδομένων βάσει των αυτών ως μέχρι τούδε δικαιολογητικών υπογραφομένων δια το νόμιμον και κανονικόν της δαπάνης υπό του δοσιλόγου αποδόσεως του εντάλματος και Διευθυντού Επμελητείας του Κ.Ε.Α. ως και του Γενικού Διευθυντού του Κ.Ε.Α. της υπογραφής τούτων αντικαθιστώσης την μέχρι τούδε απαιτουμένην τοιαύτην της εντολοδόχου του Δημοσίου Εταιρείας ΜΠΛΑΚΜΠΕΡΝ. Άρθρ.8.-1.Άπασαι αι δαπάναι δια προμηθείας, εργολαβίας, εκτελέσεις έργων και εργασίας ενεργούνται υπό των αρμοδίων Υπηρεσιών του Υπουργείου Αεροπορίας και του Κ.Ε.Α., εντός των δια του Προϋπολογισμού Υ.Α. χο       (Αντί της σελ. 57) Σελ. 57(α) 275-059 Κρατικό Εργοστάσιο Αεροπλάνων 38.Α.ζ.2   67 ρηγουμένων πιστώσεων και των υπό του Υπουργού Αεροπορίας μεταβιβαζομένων τω Δευτερεύοντι Διατάκτη πιστώσεων και κατά τας κειμένας διατάξεις περι προμηθειών κλπ. Αεροπορικής Υπηρεσίας ενεργουμένων υπό του Υ.Α. και των υπαγομένων αυτώ υπηρεσιών, συμπληρουμένας ως κάτωθι: 2.«Η κατακύρωσις των προμηθειών, εργολαβιών, έργων και εργασιών, ως και ο τρόπος της ενεργείας αυτών αποφασίζεται: 1)Υπό του Υπουργού Αεροπορίας τη προτάσει του Διοικητικού Συμβουλίου κατόπιν γνωμοδοτήσεως της παρά τω Κρατικώ Εργοστασίω Αεροπλάνων Επιτροπής προμηθειών, εφ’ όσον η αξία κατ’ είδος ή σύνολον ομοειδών υλικών, έργων ή εργασιών υπερβαίνει τας δραχ. 500.000. 2)Υπό του Διοικητικού Συμβουλίου κατόπιν γνωμοδοτήσεως της παρά τω Κρατικώ Εργοστασίω Αεροπλάνων Επιτροπής Προμηθειών, μη απαιτουμένης προς τούτο της υπό της παρ. 6 του άρθρ. 5 εγκρίσεως του Υπουργού Αεροπορίας, εφ’ όσον η κατά τα άνω αξία είναι κατωτέρα των δραχ. 500.000». Η παρ. 2 εδάφ. 1 και 2 αντικατεστάθησαν ως άνω δια του άρθρ. 1 Α.Ν. 2303/1940 (κατωτ. αριθ. 3α). 3)Υπό του Γενικού Διευθυντού εφ’ όσον η κατά τα ανωτέρω αξία είναι κατωτέρα των δραχ. 10.000. Αι υπό του Γενικού Διευθυντού ενεργούμεναι ως άνω δαπάναι, αξίας άνω των δραχ. 5.000, υποβάλλονται προς κύρωσιν υπό του Διοικητικού Συμβουλίου κατά την πρώτην, μετά την πραγματοποίησιν αυτών, συνεδρίασίν του. Εν εκτάκτω ανάγκη δύναται ο Γενικός Διευθυντής να διατάσση την ενέργειαν δαπάνης ανωτέρας των δραχ. 10.000 και μέχρι δραχ. 25.000 και να αιτήται εκ των υστέρων την έγκρισιν του Διοικητικού Συμβουλίου αιτιολογών πλήρως την προκαλέσασαν άμεσον ενέργειαν ανάγκην. 3.«1.)Εκτός των, υπό του άρθρ. 34 του Νόμ. ΣΙΒ΄ «περί Δημοσίου Λογιστικού του Κράτους, ως τούτο ετροποποιήθη και συνεπληρώθη, προβλεπομένων περιπτώσεων, επιτρέπεται η άνευ δημοσίου διαγωνισμού ενέργεια προμηθειών, εργολαβιών, εκτελέσεως έργων και εργασιών του Κ.Ε.Α. και κατά τα κάτωθι: α)Εφ’ όσον η αξία κατ’ είδος ή σύνολον ομοειδών υλικών εκάστης προμηθείας κλπ. είναι από       Σελ. 58(α) 275-060 δραχ. 50.000 μέχρι δραχ. 100.000 οπότε ενεργείται πρόχειρος μειοδοτικός διαγωνισμός εν τω Εσωτερικώ τηρουμένης κατά το δυνατόν εν μέρει της απαιτουμένης δια δημοσίους διαγωνισμούς διαδικασίας καθοριζομένης υπό του Διοικητικού Συμβουλίου. β)Εφ’ όσον η αξία κατά τα ανωτέρω είναι από δραχ. 5.000 μέχρι δραχ. 50.000 οπότε ενεργείται πρόχειρος μειοδοτικός διαγωνισμός μεταξύ των θεωρουμένων ως καταλληλοτέρων από πάσης απόψεως προς εκτέλεσιν της προμηθείας κλπ. γ)Εφ’ όσον η αξία κατά τα ανωτέρω είναι κατωτέρα των δραχ. 5.000, οπότε ενεργείται απ’ ευθείας αγορά εκ του καταλληλοτέρου προς τούτο. δ)Ανεξαρτήτως αξίας εφ’ όσον η προμήθεια δέον να ενεργηθή απ’ ευθείας εκ των αγορών Εξωτερικού άνευ της μεσολαβήσεως αντιπροσώπων εν Ελλάδι οπότε ενεργείται πρόχειρος μειοδοτικός διαγωνισμός εν τω Εξωτερικώ μεταξύ των καταλληλοτέρων από πάσης απόψεως προμηθευτών δια της υποβολής τω Κ.Ε.Α. εγγράφων προσφορών απ’ ευθείας παρ’ αυτών ή μέσω του οικείου Στρατιωτικού, Ναυτικού ή Αεροπορικού Ακολούθου ή ετέρου εν τω Εξωτερικώ αντιπροσώπου του Δημοσίου, υπό του Υπουργού Αεροπορίας οριζομένου, οπότε αι ούτω πραγματοποιούμεναι προμήθειαι θεωρούνται δια το συμφέρον της επιτευχθείσης τιμής και υπό του αντιπροσώπου τούτου του Δημοσίου. «ε)Το Διοικητικόν Συμβούλιον δύναται να αποφασίζη την ενέργειαν και κατακύρωσιν προμηθειών, έργων και εργασιών αξίας μέχρι δραχ. 500.000 και άνευ διαγωνισμού, εφ’ όσον έκτακτοι ανάγκαι εξ εμπολέμου καταστάσεως εν Ευρώπη προερχόμεναι, επιβάλλουσι την τοιαύτην παρέκκλισιν και εφ’ όσον εκ της ενεργείας ταύτης εξασφαλίζονται αι ανάγκαι του Κρατικού Εργοστασίου Αεροπλάνων και προστατεύονται τα συμφέροντα του Δημοσίου. Αι αποφάσεις του Διοικητικού Συμβουλίου περί προμηθειών, έργων ή εργασιών τούτων λαμβάνονται κατά πλειοψηφίαν των 2/3 των παρόντων μελών και δέον να ώσιν ητιολογημέναι μη απαιτουμένης προς τούτο της υπό της παρ. 6 του άρθρ. 5 του υπ’ αριθ. 1014/1937 Α. Νόμου εγκρίσεως του Υπουργού ελλείψει όμως της πλειοψηφίας ταύτης αποφασίζει ο Υπουργός Αεροπορίας. Επί των τοιούτων προμηθειών, έργων και εργασιών αξίας ανωτέρας των δραχ. 500.000 αποφασίζει ο Υπουργός της Αεροπορίας τη προτάσει του Διοικητικού Συμβουλίου». Το εδάφ. ε΄ προσετέθη δια του άρθρ. 2 Α.Ν. 2303/1940 (κατωτ. αριθ. 3α).   38.Α.ζ.2 Κρατικό Εργοστάσιο Αεροπλάνων   68 2)Εις την περίπτωσιν καθ’ ην, η προμήθεια πρώτων υλών, ειδικών υλικών και ανταλλακτικών δι’ επισκευάς ή κατασκευάς του Κ.Ε.Α. και της Αεροπορικής Υπηρεσίας εν γένει, δεν είναι δυνατόν να πραγματοποιηθή εγκαίρως και υπό συμφέροντας όρους μέσω αντιπροσώπων εν Ελλάδι, παρισταμένης ούτω ανάγκης της προμηθείας τούτων, απ’ ευθείας εκ των κατασκευαστών Οίκων Εξωτερικού, δύναται ο Υπουργός Αεροπορίας να αναθέτη την ενέργειαν των εν τω Εξωτερικώ προμηθειών τούτων δια λογαριασμόν του Δημοσίου εις Εμπορικόν Πράκτορα του Υπουργείου Αεροπορίας. 3)Τα καθήκοντα Εμπορικού Πράκτορος ανατίθενται αποφάσει του Υπουργού Αεροπορίας δι’ ειδικής συμφωνίας εις τον κατόπιν επιλογής μεταξύ Εταιρειών ή Οίκων Αεροπορικών κατασκευών εν τω Εξωτερικώ, κατά την κρίσιν του Υπουργού, παρέχοντα συμφέροντας όρους, συγκεντρούντα εχέγγυα αρτιωτέρας εκτελέσεως της εργασίας ταύτης και καταθέτοντα σχετικήν εγγυοδοσίαν εις εγγυητικήν επιστολήν ανεγνωρισμένης Τραπέζης Εσωτερικού. 4)Ο Πράκτωρ ούτος εκ της έδρας του ή ο εν εκάστη, όπου παρίσταται ανάγκη, χώρα Εξωτερικού, ειδικός αντιπρόσωπος αυτού, κατόπιν εντολής του Υπουργού Αεροπορίας ή του Κ.Ε.Α. περί ενεργείας προμηθείας υποχρεούται να εξευρίσκη τας καταλληλοτέρας πηγάς και προμηθευτάς Οίκους εν τω Εξωτερικώ, να αιτήται παρ’ αυτών εγγράφους προσφοράς, να εξασφαλίζη τας συμφεροτέρας δια το Δημόσιον τιμάς, την καλυτέραν και σύμφωνον προς τας ανάγκας ποιότητα υλικών ως και την έγκαιρον παράδοσιν και αποστολήν αυτών, κατόπιν δε εξουσιοδοτήσεως του Υπουργού Αεροπορίας, του Διοικητικού Συμβουλίου ή του Γενικού Διευθυντού Κ.Ε.Α. κατά την παρ. 2αν του παρόντος άρθρου εν συμπράξει προς τούτο μετά του οικείου Στρατιωτικού, Ναυτικού ή Αεροπορικού Ακολούθου ή ετέρου εν τω Εξωτερικώ αντιπροσώπου του Δημοσίου υπό του Υπουργείου Αεροπορίας οριζομένου, να κατακυρώνη και αναθέτη την προμήθειαν εις τον προσφέροντα συμφεροτέρους όρους και τιμάς Οίκον. 5)Εις τον Πράκτορα τούτον παρέχεται υπό του Δημοσίου προμήθεια κατά τα ειδικώς συμφωνηθησόμενα μέχρι 5% επί της αξίας άνευ συσκευασίας εις το Εργοστάσιον του προμηθευτού, των μέσω τούτου αγοραζομένων υλικών. Η καταβολή της προμηθείας ταύτης θα ενεργήται συγχρόνως με την εις τον προμηθευτήν πληρωμήν της αξίας των αγορασθέντων υλικών. 6)Εν τη ειδική συμβάσει μεταξύ Υπουργού Αεροπορίας και Εμπορικού Πράκτορος, ποινικαί ρήτραι, κατάσχεσις εγγυοδοσίας και διάλυσις της συμφωνίας, θέλουσι προβλεφθή εν περιπτώσει αθε       τήσεως των προς το Δημόσιον υποχρεώσεων αυτού και ιδία κατά τας περιπτώσεις καθ’ ας, ούτος αποδεδειγμένως απήλαυσε και άλλου τινός χρηματικού κέρδους παρά των προμηθευτών ή υφ’ οιανδήποτε μορφήν εμφανιζομένου επί πλέον της υπό του δημοσίου παρεχομένης αυτώ προμηθείας ή δεν εξησφάλισε την προμήθειαν καταλλήλου ποιότητος υλικού και εις τιμάς συμφερούσας τω Δημοσίω. 7)Η αξία των ούτω και γενικώς απ’ ευθείας εκ του εξωτερικού, άνευ της μεσολαβήσεως εν Ελλάδι αντιπροσώπου, ενεργουμένων προμηθειών Αεροπορικής Υπηρεσίας, ως και η καταβαλλομένη εις τον Εμπορικόν Πράκτορα προμήθεια, εις ουδένα φόρον, τέλος ή κράτησιν υπέρ Δημοσίου ή τρίτου υπόκειται, πλην της κεκανονισμένης υπέρ Μετοχικών Ταμείων κρατήσεως ούσης εις βάρος των δικαιούχων. 8)Η καταβολή της αξίας των ούτω προμηθευομένων υλικών επιτρέπεται να ενεργηθή δια προπληρωμής μέρους άμα τη παραγγελία, έναντι ισοπόσου αντεγγυήσεως, ανεγνωρισμένης Τραπέζης εξωτερικού ή εσωτερικού και πληρωμής του υπολοίπου κατα την φόρτωσιν εν τω εξωτερικώ ή την εν Ελλάδι παραλαβήν». Η παρ. 3 αντικατεστάθη ως άνω δια του άρθρ. 2 Α.Ν. 1289/1938 (κατωτ. αριθ. 2α). 4.Αι περί προπληρωμών κείμεναι διατάξεις, εφαρμόζονται και κατά τας προμηθείας και δαπάνας εν γένει του Κ.Ε.Α., των σχετικών ενταλμάτων εκδιδομένων παρά του Κυρίου ή Δευτερεύοντος Διατάκτου. 5.Δια την μεταβίβασιν πιστώσεων εν γένει τω Δευτερεύοντι Διατάκτη δια τας ανάγκας του Κ.Ε.Α. ως και δια την ανάληψιν υποχρεώσεων δια τας δαπάνας εν γένει αυτού, δεν είναι απαραίτητος η εκ των προτέρων έγκρισις του Υπουργείου Οικονομικών. Άρθρ.9.-Ο τρόπος διεξαγωγής της υπηρεσίας και των εργασιών εν γένει εν τω Εργοστασίω, ο τρόπος της οργανώσεως και λειτουργίας των υπηρεσιών αυτού, τα καθήκοντα των Διευθυντών και Προϊσταμένων Υπηρεσιών, αι υποχρεώσεις και ευθύναι του πάσης κατηγορίας εργαζομένου προσωπικού, τα απαιτούμενα δικαιολογητικά προς υποστήριξιν των δαπανών και των λογαριασμών διαχειρίσεως υλικού εν γένει του Κ.Ε.Α. ως και πάσαι αι απαραίτητοι λεπτομέρειαι θα καθορισθώσι και περιληφθώσιν εις τον κανονισμόν εσωτερικής λειτουργίας του Κ.Ε.Α. κυρωθησόμενον δια Β.Δ/τος προκαλουμένου υπό του Υπουργού Αεροπορίας. Μεταβατικαί Διατάξεις Άρθρ.10.-1.Από της 1ης Ιανουαρίου ε.ε. ή και προ ταύτης και μέχρι της ισχύος και της πλήρους εφαρμογής του παρόντος Νόμου, ο Υπουργός της Αεροπορίας δι’ αποφάσεών του  (Αντί της σελ. 59) Σελ. 59(α) 275-061 Κρατικό Εργοστάσιο Αεροπλάνων 38.Α.ζ.2   69 θέτει εν εφαρμογή διατάξεις του παρόντος Νόμου και διατηρεί εν ισχύϊ τοιαύτας του Νόμ. 5210 μεταβιβάζων δικαιώματα υποχρεώσεις και ενεργείας κατά την σύμβασιν της Εταιρείας ΜΠΛΑΚΜΠΕΡΝ δια την λειτουργίαν του Κ.Ε.Α. εις τον Διευθυντήν του Κ.Ε.Α. όστις υποκαθιστά την Εταιρείαν και ενεργεί ως αύτη μέχρι της συγκροτήσεως του Διοικητικού Συμβουλίου και της πλήρους εφαρμογής των διατάξεων του παρόντος Νόμου. Αποφάσεις του Υπουργού της Αεροπορίας εκδοθείσαι κατά τ’ ανωτέρω θεωρούνται έγκυροι και νομίμως γενόμεναι. 2.Η εσωτερική οργάνωσις του Εργοστασίου, η σύνθεσις του ιδιωτικού προσωπικού τούτου ως και η κατάστασίς του εν γένει ρυθμίζεται δι’ αποφάσεων του Υπουργού Αεροπορίας, ως προβλέπει ο ήδη ισχύων οργανισμός «περί ιδιωτικού προσωπικού του Κ.Ε.Α.» και εξ Ελλήνων τοιούτων της Εταιρείας ΜΠΛΑΚΜΠΕΡΝ επί εξ μήνας πέραν της ενάρξεως της ισχύος του παρόντος, εφ’ όσον εν τω μεταξύ δεν έχωσι περατωθή ή ρυθμισθή τα σχετικά ζητήματα κατά τας διατάξεις του παρόντος Νόμου. Η ισχύς των διατάξεων του ανωτέρω εδαφ. 2 παρετάθη μέχρι 31 Δεκ. 1938 δια του άρθρ. 4 Α.Ν. 1289/1938 (κατωτ. αριθ. 2α). 3.Το, αποφάσει του Υπουργού Αεροπορίας διατηρηθησόμενον από 1ης Ιανουαρίου εν υπηρεσία ιδιωτικόν προσωπικόν εν γένει ουδέν δικαίωμα, απορρέον εκ της τοιαύτης προσλήψεως, βάσει των ισχυόντων περί εργαζομένων Νόμων του Κράτους, αποκτά, λογιζομένης της εργασίας αυτού ως προσωρινής μέχρι της ρυθμίσεως της καταστάσεως αυτού ως αι διατάξεις του παρόντος Νόμου προβλέπουσιν. 4.Το προ, κατά και μετά την 1ην Ιανουαρίου και μέχρι της πλήρους εφαρμογής του παρόντος Νόμου, απολυθησόμενον ιδιωτικόν προσωπικόν εν γένει, αποζημιωθήσεται υπό του Δημοσίου κατά τας διατάξεις του άρθρ. 13 του Νόμ. 5830 «περί παρατάσεως της υπό των Νόμ. 5738 και 5743 προβλεπομένης Διοικήσεως των εξόδων κλπ.» πλην του ανήκοντος τη Εταιρεία ΜΠΛΑΚΜΠΕΡΝ προσωπικού ουδεμιάς δικαιουμένου αποζημιώσεως υπό του Δημοσίου. «Η αληθής έννοια του εδαφ. 4 του άρθρ. 10 του υπ’ αριθ. 1014/1937 Α. Νόμου ήτο και είναι ότι το, από 31ης Δεκ. 1937 ισχύος του Νόμου τούτου και μέχρι της εκδόσεως του ειδικού περί ιδιωτικού προσωπικού Νόμου, απολυθησόμενον ιδιωτικόν επί μηνιαίω μισθώ προσωπικόν αποζημιωθήσεται κατά τας διατάξεις του άρθρ. 13 του Νόμ. 5830, ουχί δε και το ημερομίσθιον ή ωρομίσθιον προσωπικόν του Κ.Ε.Α. ως και το προσωρινώς διατηρηθέν εν υπηρεσία, επί μηνιαίω μισθώ προσωπικόν της Εταιρείας ΜΠΛΑΚΜΠΕΡΝ, ουδεμιάς δικαιούμενον αποζημιώσεως εκ μέρους του Δημοσίου κατά την απόλυσίν του». (Άρθρ. 5 Α.Ν. 1289/1938, κατωτ. αριθ. 2α).    Σελ. 60(α) 275-062 5.Επ’ ουδενί λόγω επιτρέπεται η κατά το ανωτέρω διάστημα αύξησις δαπάνης πέραν της εν τω Προϋπολογισμώ της χρήσεως 1937-1938 διατιθεμένης δια μισθοδοσίαν βοηθητικού ιδιωτικού προσωπικού. 6.Δια την μισθοδοσίαν του επί συμβάσει προσληφθησομένου ειδικού προσωπικού ξένων κατά το άρθρ. 3 του παρόντος Νόμου ως και των αποφάσει του Υπουργού Αεροπορίας τηρηθησομένων εν υπηρεσία Ελλήνων ιδιωτικών υπαλλήλων της Εταιρείας ΜΠΛΑΚΜΠΕΡΝ, χορηγηθήσεται ιδία πίστωσις εν τω Προϋπολογισμώ τρεχούσης χρήσεως μη υπερβαίνουσα το εν άρθρ. 11 της καταργουμένης συμβάσεως αναφερόμενον ποσόν μηνιαίας καταβολής τη Εταιρεία. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.